Държавен вестник, бр. 4, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  4
и безопасността на потребителите, произво-
дителят провежда изпитвания на образци от 
предоставени на пазара продукти, провежда 
разследвания и ако е необходимо – поддържа 
регистър за оплаквания, за несъответстващи 
на изискванията продукти и за изземвания 
на продукти, и информира дистрибуторите за 
такова наблюдение.
Чл. 26. (1) Когато производителят счита 
или има основание да счита, че даден продукт, 
който е пуснал на пазара, не съответства на 
наредбата, той незабавно и както е целесъ-
образно за конкретния случай предприема 
необходимите мерки за привеждането на 
продукта в съответствие, за изтеглянето му 
или за изземването му.
(2) В случаите по ал. 1, когато продуктът 
представлява риск, производителят незабав-
но информира за това органите за надзор на 
пазара по чл. 27, ал. 2 от Закона за техниче-
ските изисквания към продуктите (ЗТИП) и 
компетентните органи на държавите членки, 
в които такива продукти са предоставени на 
пазара, като предоставя подробна информация, 
по-специално за несъответствието на продукта 
с приложимите изисквания и за предприетите 
коригиращи действия.
Чл. 27. (1) При обосновано искане от ор-
ганите за надзор на пазара по чл. 27, ал. 2 
ЗТИП производителят предоставя цялата 
информация и документация, необходима 
за доказване на съответствието на продукта. 
Тази информация и документация се пре-
доставя на български език или на език, на 
който е налична, при условие че е разбираем 
за тези органи.
(2) За нуждите на административно и/или 
административно-наказателно производство 
производителят предоставя на български език 
информацията и документацията по ал. 1 на 
органите за надзор на пазара по чл. 27, ал. 2 
ЗТИП в определен от тях срок.
(3) По искане на органите по ал. 1 про-
изводителят оказва съдействие при всяко 
предприето действие за отстраняване на 
рисковете, свързани с продуктите, които е 
пуснал на пазара.
Раздел III
Задължения на упълномощения представител
Чл. 28. (1) Производителят може да опреде-
ли писмено свой упълномощен представител.
(2) Упълномощеният представител изпъл-
нява задачите, определени от производителя 
в пълномощното.
(3) Производителят не включва в пълно-
мощното на упълномощения представител 
задълженията по чл. 21, ал. 1 и задължението 
за изготвяне на техническа документация по 
чл. 21, ал. 2.
(4) Производителят включва в пълномощ-
ното на упълномощения представител най-
малко следното:
1. да съхранява копие от ЕС декларацията 
за съответствие и техническата документа-
ция на разположение на органите за надзор 
на пазара в продължение на 10 години след 
пускането на продукта на пазара;
2. при обосновано искане от органите 
за надзор на пазара да предостави на тези 
органи цялата информация и документация, 
необходима за доказване на съответствието 
на даден продукт;
3. да оказва съдействие на органите за 
надзор на пазара – по тяхно искане, при вся-
ко предприето действие за отстраняване на 
рисковете, свързани с продуктите, попадащи 
в рамките на пълномощното му.
Раздел IV
Задължения на вносителя
Чл. 29. Вносителят пуска на пазара само 
продукти, които съответстват на изискванията 
на наредбата.
Чл. 30. (1) Преди да пусне даден продукт 
на пазара, вносителят гарантира, че:
1. производителят е съставил техническата 
документация съгласно приложение № 7 и е 
провел съответната процедура за оценяване 
на съответствието съгласно чл. 11 – 13;
2. производителят е изпълнил задължени-
ята си по чл. 23;
3. маркировката „СЕ“ е нанесена съгласно 
чл. 17 и 18;
4. продуктът е придружен от ЕС деклара-
цията за съответствие съгласно чл. 15.
(2) Вносителят гарантира, че продуктът се 
придружава от инструкции и информация за 
безопасност в ръководството за собственика 
по част А, т. 2.5, част Б, т. 4 или част В, т. 2 
от приложение № 2 на български език.
Чл. 31. Вносителят нанася върху продук­
та своето име и регистрирано търговско 
наименование или регистрирана търговска 
марка и пощенския адрес, на който може да 
се осъществи връзка с него. Когато за даден 
компонент това не е възможно, вносителят 
нанася информацията върху опаковката или 
я предоставя в документ, който придружава 
компонента.
Чл. 32. (1) Когато вносителят счита или 
има основание да счита, че даден продукт не 
съответства на изискванията на чл. 7 и прило-
жение № 2, той не пуска продукта на пазара, 
докато не бъде приведен в съответствие.
(2) В случаите по ал. 1, когато продуктът 
представлява риск, вносителят информира 
за това производителя и органите за надзор 
на пазара.